**2. แนวทางการยื่นเอกสารหลักฐานและข้อมูลการเสนอขายตราสารหนี้:**

**2.6 แนวทางการรายงานการเปลี่ยนแปลงผู้แทนผู้ถือหุ้นกู้**

**ที่มา** ข้อ 4 (5) แห่งประกาศ ที่ สจ. 16/2558 เรื่อง แบบคำขอในการเสนอขายตราสารหนี้ที่ออกใหม่   
และการยื่นเอกสาร หลักฐาน หรือรายงานที่เกี่ยวข้อง ลงวันที่ 8 เมษายน 2558 กำหนดให้กรณีที่มี  
การเปลี่ยนแปลงผู้แทนผู้ถือหุ้นกู้ภายหลังการออกหุ้นกู้ ให้ผู้ได้รับอนุญาตส่งเอกสารหรือหลักฐานตาม  
วิธีการที่จัดไว้ในระบบงานอิเล็กทรอนิกส์ของสำนักงาน

**การจัดส่งเอกสารหลักฐานกรณีการเปลี่ยนแปลงผู้แทนผู้ถือหุ้นกู้**

ผู้ออกตราสารหนี้ยื่นเอกสารดังต่อไปนี้

1. ร่างสัญญาแต่งตั้งผู้แทนผู้ถือหุ้นกู้
2. หนังสือขอความเห็นชอบบุคคลที่จะแต่งตั้งเป็นผู้แทนผู้ถือหุ้นกู้ พร้อมคำรับรองว่าบุคคลที่จะได้รับแต่งตั้งเป็นผู้แทนผู้ถือหุ้นกู้ไม่มีความสัมพันธ์กับผู้ออกหุ้นกู้อนุพันธ์ในลักษณะที่อาจทำให้เกิดความขัดแย้งทางผลประโยชน์
3. หนังสือแสดงการยอมรับการแต่งตั้งเป็นผู้แทนผู้ถือหุ้นกู้ของบุคคลที่จะขอความเห็นชอบให้เป็น  
   ผู้แทนผู้ถือหุ้นกู้
4. เอกสารที่แสดงได้ว่าการเปลี่ยนแปลงผู้แทนผู้ถือหุ้นกู้ดังกล่าวได้รับความยินยอมจากผู้ถือหุ้นกู้ ตามวิธีการที่กำหนดไว้ในข้อกำหนดสิทธิแล้ว

ทั้งนี้ เมื่อออกตราสารหนี้ได้ส่งเอกสารข้างต้นต่อสำนักงานครบถ้วนแล้ว ให้ผู้ออกตราสารหนี้เปลี่ยนแปลงผู้แทนผู้ถือหุ้นกู้ได้โดยถือว่าได้รับความเห็นชอบจากสำนักงานแล้ว และให้ผู้ออกตราสารหนี้  
ส่งสำเนาสัญญาแต่งตั้งผู้แทนผู้ถือหุ้นกู้ต่อสำนักงานภายในสิบห้าวันนับแต่วันแต่งตั้งผู้แทนผู้ถือหุ้นกู้นั้น

(กำหนดตามประกาศว่าด้วย การขออนุญาตและการอนุญาตให้เสนอขายตราสารหนี้ที่ออกใหม่ หุ้นกู้ที่มีอนุพันธ์แฝง และหุ้นกู้ที่ออกใหม่เพื่อการแปลงสินทรัพย์เป็นหลักทรัพย์)

ฝ่ายตราสารหนี้

โทรศัพท์ 0-2033-9999 หรือ 0-2263-6499 กด 0 (ต่อสายอนุมัติตราสารหนี้)